stanford-oval/wikipedia huggingface dataset:
คณะผู้แทนทางทูตในประเทศไทย
สำนักผู้แทนทางการทูตที่ปิดไปแล้ว

| เมืองที่ตั้ง | ประเทศ | สถานะ | ปีที่ปิด | อ้างอิง |
| --- | --- | --- | --- | --- |
| กรุงเทพมหานคร |  ออสเตรีย-ฮังการี | สถานอัครราชทูต | พ.ศ. 2460 |  |
| กรุงเทพมหานคร |  บัลแกเรีย | สถานเอกอัครราชทูต | พ.ศ. 2554 |  |
| กรุงเทพมหานคร |  กัมพูชา | สถานเอกอัครราชทูต | พ.ศ. 2501 |  |
| กรุงเทพมหานคร |  กัมพูชา | สถานเอกอัครราชทูต | พ.ศ. 2504 |  |
| กรุงเทพมหานคร |  จักรวรรดิญี่ปุ่น | สถานเอกอัครราชทูต | พ.ศ. 2488 |  |
| กรุงเทพมหานคร |  ฝรั่งเศส | สถานเอกอัครราชทูต | พ.ศ. 2484 |  |
| กรุงเทพมหานคร |  จักรวรรดิเยอรมัน | สถานอัครราชทูต | พ.ศ. 2460 |  |
| กรุงเทพมหานคร |  อิรัก | สถานเอกอัครราชทูต | พ.ศ. 2546 |  |
| กรุงเทพมหานคร |  จอร์แดน | สถานเอกอัครราชทูต |  |  |
| กรุงเทพมหานคร |  ราชอาณาจักรลาว | สถานเอกอัครราชทูต | พ.ศ. 2518 |  |
| กรุงเทพมหานคร |  เลบานอน | สถานเอกอัครราชทูต | พ.ศ. 2542 |  |
| กรุงเทพมหานคร |  แมนจู | สถานเอกอัครราชทูต | พ.ศ. 2488 |  |
| กรุงเทพมหานคร |  ไรช์เยอรมัน | สถานเอกอัครราชทูต | พ.ศ. 2488 |  |
| กรุงเทพมหานคร |  เนเธอร์แลนด์ | สถานเอกอัครราชทูต | พ.ศ. 2483 |  |
| กรุงเทพมหานคร |  รัฐจักรวรรดิอิหร่าน | สถานเอกอัครราชทูต | พ.ศ. 2512 |  |
| กรุงเทพมหานคร |  จักรวรรดิรัสเซีย | สถานอัครราชทูต | พ.ศ. 2460 |  |
| กรุงเทพมหานคร |  ซูดาน | สถานเอกอัครราชทูต | พ.ศ. 2564 |  |
| กรุงเทพมหานคร |  เวียดนามใต้ | สถานเอกอัครราชทูต | พ.ศ. 2518 |  |
| กรุงเทพมหานคร |  สหภาพโซเวียต | สถานเอกอัครราชทูต | พ.ศ. 2534 |  |
| กรุงเทพมหานคร |  ซีเรีย | สถานเอกอัครราชทูต |  |  |
| กรุงเทพมหานคร |  ไต้หวัน | สถานเอกอัครราชทูต | พ.ศ. 2518 |  |
| กรุงเทพมหานคร |  สหราชอาณาจักร | สถานเอกอัครราชทูต | พ.ศ. 2484 |  |
| กรุงเทพมหานคร |  สหรัฐอเมริกา | สถานเอกอัครราชทูต | พ.ศ. 2484 |  |
| พัทยา |  สหราชอาณาจักร | สถานกงสุล | พ.ศ. 2556 |  |
| ภูเก็ต |  สวีเดน | สถานกงสุลใหญ่ | พ.ศ. 2551 |  |
ดูเพิ่ม

คณะผู้แทนทางทูตของประเทศไทย
แอรอน แรมซีย์

แอรอน เจมส์ แรมซีย์ (อังกฤษ: Aaron James Ramsey; เกิด 26 ธันวาคม ค.ศ. 1990) เป็นนักฟุตบอลชาวเวลส์ ปัจจุบันเล่นในตำแหน่งกองกลางให้กับคาร์ดิฟฟ์ซิตีสโมสรในอีเอฟแอลแชมเปียนชิปและทีมชาติเวลส์
แรมซีย์เล่นกับคาร์ดิฟฟ์ซิตีตั้งแต่เรียนอยู่ที่โรงเรียน โดยอยู่ในทีมฟุตบอลเยาวชน 8 ปีก่อนที่จะลงแข่งในทีมรุ่นใหญ่ 16 ครั้ง แรมซีย์ย้ายมาอยู่กับอาร์เซนอลในปี ค.ศ. 2008 หลังจากนั้นก็ต้องหยุดชะงักไปเมื่อขาหักจากในนัดที่แข่งกับสโตกซิตี โดยไรอัน ชอว์ครอส ได้ทำแรมซีย์ขาหักในฤดูกาลปี ค.ศ. 2010 หลังจากแรมซีย์พักฟื้นและได้เล่นในทีมสำรองของอาร์เซนอล จากนั้นแรมซีย์ได้ถูกยืมตัวไปยังนอตทิงแฮมฟอเรสต์ จนถึงต้นเดือนกรกฎาคม ค.ศ. 2011 และถูกยืมตัวไปเล่นให้กับสโมสรแรก คือ คาร์ดิฟฟ์ซิตี จนถึงเดือนกุมภาพันธ์ ค.ศ. 2011 ก่อนที่จะย้ายกลับมาอาร์เซนอลอีกครั้ง
ในฤดูกาล 2013-14 แรมซีย์กลับมาเล่นได้อย่างโดดเด่นอีกครั้ง ยิงต่อเนื่องถึง 13 ประตู ใน 19 นัดหลังสุด และในนัดที่เจอคาร์ดิฟฟ์ แรมซีย์ยิงอีก 2 ประตู แต่ให้เกียรติทีมเก่าโดยไม่แสดงอาการดีใจหลังจากการทำประตู โดยในฤดูกาลนี้ถือว่าแรมซีย์เป็นผู้เล่นที่โดดเด่นที่สุดของอาร์เซนอลก็ว่าได้
จากนั้นในช่วงเปิดกล่องของขวัญ แรมซีย์ได้รับบาดเจ็บอย่างรุนแรง ต้องหยุดพักยาวนานกว่า 3 เดือน ซึ่งส่งผลกระทบต่อทีมเป็นอย่างมาก จนกลับมาสู่ทีมในฐานะตัวสำรองได้อีกครั้งในนัดที่อาร์เซนอลไปเยือนเอฟเวอร์ตัน และเป็นฝ่ายแพ้ไป 0-3 และได้ลงเป็นตัวจริงในเอฟเอคัพรอบรองชนะเลิศ ที่อาร์เซนอลเป็นฝ่ายเอาชนะจุดโทษ วีแกน ซึ่งเป็นแชมป์เก่าไป 2-4 โดยในเกม 120 นาทีทั้งคู่เสมอกัน 1-1 โดยแรมซีย์ถูกเปลี่ยนตัวออกในช่วงเวลาพิเศษนาทีที่ 113 และเป็นคิม คัลสตอร์ม ที่ถูกเปลี่ยนตัวมาแทนที่
ในนัดชิงชนะเลิศเอฟเอคัพ กับ ฮัลล์ซิตี แรมซีย์เป็นผู้ยิงประตูให้กับอาร์เซนอลในนาทีที่ 109 ซึ่งเป็นช่วงเวลาพิเศษ หลังจากที่ทั้งคู่เสมอกัน 2-2 ทำให้อาร์เซนอลเป็นฝ่ายชนะไป 3-2 และยังถูกยกให้เป็นแมนออฟเดอะแมตช์ ทำให้อาร์เซนอลได้แชมป์เอฟเอคัพไปเป็นสมัยที่ 11 นับว่ามากที่สุดเทียบเท่าแมนเชสเตอร์ยูไนเต็ด และถือว่าแชมป์รายการแรกของสโมสรด้วยในรอบ 9 ปี
ในระดับทีมชาติ ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งเป็นครั้งแรกที่เวลส์ผ่านเข้ามาเล่นในรอบสุดท้าย และนับเป็นครั้งแรกในรอบเกือบ 60 ปีผ่านเข้ามาเล่นในรายการฟุตบอลระดับโลกรอบสุดท้ายเช่นนี้ เวลส์แม้จะเป็นเพียงทีมที่ถูกมองว่าเป็นรองหลาย ๆ ทีม แต่กลับสร้างผลงานได้อย่างดีเยี่ยม จนกระทั่งผ่านเข้ามาถึงรอบรองชนะเลิศ โดยเฉพาะการเล่นของแรมซีย์ที่ได้รับคำชมว่าเล่นได้อย่างดีเยี่ยม ทั้งจ่ายและยิงประตูเอง แม้ว่าในรอบรองชนะเลิศแรมซีย์จะไม่สามารถลงเล่นได้ก็ตามเพราะติดโทษห้ามลงแข่งขันจากการได้ใบเหลืองจากรอบ 8 ทีมสุดท้ายก่อนหน้านั้น
แหล่งข้อมูลอื่น

| ด ค กผู้เล่นชุดปัจจุบันของโอเฌเซ นิส  |
| --- | --- |
 3 Lloris  4 ดังชี (c)  5 Tameze  6 Walter  7 Maolida  8 Lees-Melou  10 Le Bihan  11 Srarfi  12 Coly  14 Ganago  15 Burner  16 แรมซีย์  18 Sacko  19 Thuram  20 Atal  21 Danilo  23 Sarr  24 Pelmard  25 Cyprien  27 Diaby-Fadiga  29 Hérelle  30 Cardinale  32 Mahou  40 Benítez  ผู้จัดการ: ฟาฟวร์ 
| ด ค กรายชื่อนักกีฬาทีมชาติเวลส์ – รอบรองชนะเลิศ ฟุตบอลชิงแชมป์แห่งชาติยุโรป 2016 |
| --- | --- | --- |
|  1 เฮนเนสซีย์  2 กันเทอร์  3 เทย์เลอร์  4 เดวิส  5 เชสเตอร์  6 อ. วิลเลียมส์ (c)  7 แอลเลน  8 คิง  9 ร็อบสัน-คานู  10 แรมซีย์  11 เบล  12 โวน วิลเลียมส์  13 จอร์จ วิลเลียมส์  14 เอดเวิดส์  15 ริชาดส์  16 เลดลีย์  17 คอตเทอริลล์  18 โวกส์  19 คอลลินส์  20 จอน วิลเลียมส์  21 วอร์ด  22 วอน  23 เชิร์ช  ผู้ฝึกสอน: โคลแมน  |  1 เฮนเนสซีย์  2 กันเทอร์  3 เทย์เลอร์  4 เดวิส  5 เชสเตอร์  6 อ. วิลเลียมส์ (c)  7 แอลเลน  8 คิง  9 ร็อบสัน-คานู  10 แรมซีย์  11 เบล  12 โวน วิลเลียมส์  13 จอร์จ วิลเลียมส์  14 เอดเวิดส์  15 ริชาดส์  16 เลดลีย์  17 คอตเทอริลล์  18 โวกส์  19 คอลลินส์  20 จอน วิลเลียมส์  21 วอร์ด  22 วอน  23 เชิร์ช  ผู้ฝึกสอน: โคลแมน  |  |
| ด ค กรายชื่อนักกีฬาทีมชาติเวลส์ – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 เฮนเนสซีย์  2 กันเทอร์  3 เอ็น. วิลเลียมส์  4 บี. เดวิส  5 ล็อกเยอร์  6 โรดัน  7 แอลเลน  8 วิลสัน  9 ที. รอเบิตส์  10 แรมซีย์  11 เบล (c)  12 วอร์ด  13 มัวร์  14 ซี. รอเบิตส์  15 อัมพาดู  16 มอร์เรลล์  17 นอร์ริงตัน-เดวิส  18 เจ. วิลเลียมส์  19 บรุกส์  20 เจมส์  21 เอ. เดวิส  22 เม็ฟฟัม  23 ลูวิตต์  24 คาบังโก  25 โคลวิลล์  26 สมิท  ผู้ฝึกสอน: เพจ  |  1 เฮนเนสซีย์  2 กันเทอร์  3 เอ็น. วิลเลียมส์  4 บี. เดวิส  5 ล็อกเยอร์  6 โรดัน  7 แอลเลน  8 วิลสัน  9 ที. รอเบิตส์  10 แรมซีย์  11 เบล (c)  12 วอร์ด  13 มัวร์  14 ซี. รอเบิตส์  15 อัมพาดู  16 มอร์เรลล์  17 นอร์ริงตัน-เดวิส  18 เจ. วิลเลียมส์  19 บรุกส์  20 เจมส์  21 เอ. เดวิส  22 เม็ฟฟัม  23 ลูวิตต์  24 คาบังโก  25 โคลวิลล์  26 สมิท  ผู้ฝึกสอน: เพจ  |  |
| ด ค กรายชื่อนักกีฬาทีมชาติเวลส์ – ฟุตบอลโลก 2022 |
| --- | --- | --- |
|  1 เฮนเนสซีย์  2 กันเทอร์  3 เอ็น. วิลเลียมส์  4 บี. เดวิส  5 เม็ฟฟัม  6 โรดัน  7 แอลเลน  8 วิลสัน  9 จอห์นสัน  10 แรมซีย์  11 เบล (กัปตัน)  12 วอร์ด  13 มัวร์  14 รอเบิตส์  15 แอมพาดู  16 มอร์เรลล์  17 ล็อกเยอร์  18 เจ. วิลเลียมส์  19 แฮร์ริส  20 เจมส์  21 เอ. เดวิส  22 ทอมัส  23 เลวิตต์  24 คาแบงโก  25 คอลวิลล์  26 สมิท  ผู้ฝึกสอน: เพจ  |  1 เฮนเนสซีย์  2 กันเทอร์  3 เอ็น. วิลเลียมส์  4 บี. เดวิส  5 เม็ฟฟัม  6 โรดัน  7 แอลเลน  8 วิลสัน  9 จอห์นสัน  10 แรมซีย์  11 เบล (กัปตัน)  12 วอร์ด  13 มัวร์  14 รอเบิตส์  15 แอมพาดู  16 มอร์เรลล์  17 ล็อกเยอร์  18 เจ. วิลเลียมส์  19 แฮร์ริส  20 เจมส์  21 เอ. เดวิส  22 ทอมัส  23 เลวิตต์  24 คาแบงโก  25 คอลวิลล์  26 สมิท  ผู้ฝึกสอน: เพจ  |  |
สถาบันพระบรมราชชนก

| --- | --- |
Praboromarajchanok Institute
ชื่อเดิม: สถาบันพัฒนากำลังคนด้านสาธารณสุข
ชื่อย่อ: สบช. / PBRT
ประเภท: สถาบันอุดมศึกษาของรัฐ
สถาปนา: 17 กุมภาพันธ์ พ.ศ. 2536; 31 ปีก่อน (2536-02-17)
สังกัดการศึกษา: กระทรวงสาธารณสุข
สังกัดวิชาการ: คณะวิชา  5 ดูในบทความ  หน่วยงานสนับสนุน  16 ดูในบทความ 
งบประมาณ: 2,603,018,200 บาท (พ.ศ. 2568)
นายกสภาสถาบัน: ศาสตราจารย์ สุรศักดิ์ ฐานีพานิชสกุล
อธิการบดี: ศาสตราจารย์พิเศษ วิชัย เทียนถาวร
อาจารย์: 2,654 คน (พ.ศ. 2565)
บุคลากรทั้งหมด: 5,359 คน (พ.ศ. 2565)
ที่ตั้ง: เลขที่ 88/20 อาคารกระทรวงสาธารณสุข ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี 11000 ประเทศไทย
วิทยาเขต: วิทยาลัยพยาบาล  30 ดูในบทความ  วิทยาลัยการสาธารณสุข  9 ดูในบทความ 
เพลง: มาร์ชสถาบันพระบรมราชชนก
สี:   สีฟ้า
เว็บไซต์: เว็บไซต์อย่างเป็นทางการ
สถาบันพระบรมราชชนก เป็นสถาบันอุดมศึกษาของรัฐที่ผลิตบุคลากรด้านการสาธารณสุข สังกัดกระทรวงสาธารณสุข สืบสานพระปณิธานของสมเด็จพระมหิตลาธิเบศร อดุลยเดชวิกรม พระบรมราชชนก พระบิดาแห่งการแพทย์และสาธารณสุขไทย และสมเด็จพระศรีนครินทราบรมราชชนนี พระมารดาแห่งการสาธารณสุขไทย สถาบันมีวัตถุประสงค์เพื่อผลิตและพัฒนาบุคลากรตามความต้องการของ กระทรวงสาธารณสุข ให้การศึกษา ส่งเสริมวิชาการและวิชาชีพ ทำการสอน การวิจัย ให้บริการทางวิชาการแก่สังคม และทะนุบำรุงศิลปะและวัฒนธรรม ก่อตั้งขึ้นโดยการรวมองค์กรต่างๆ ที่เกี่ยวข้องกับการผลิตบุคลากรด้านการสาธารณสุขเข้าด้วยกัน เพื่อเอกภาพด้านนโยบาย การวางแผนการดำเนินงาน โดยมีการตราพระราชกฤษฏีกาแบ่งส่วนราชการสำนักงานปลัดกระทรวงสาธารณสุข ให้จัดตั้งเป็น "สถาบันพัฒนากำลังคนด้านสาธารณสุข" ดูแลงานด้านการผลิตและพัฒนากำลังคนด้านสุขภาพของกระทรวงสาธารณสุข
การพระราชทานนาม

เนื่องในโอกาสพระราชพิธีกาญจนาภิเษก พระบาทสมเด็จพระมหาภูมิพลอดุลยเดชมหาราช บรมนาถบพิตร และเป็นการระลึกถึงพระมหากรุณาธิคุณของสมเด็จพระมหิตลาธิเบศร อดุลยเดชวิกรม พระบรมราชชนก ผู้ทรงวางรากฐานความเจริญทางการแพทย์ การพยาบาล และการสาธารณสุขของไทย รัชกาลที่ 9 จึงได้พระราชทานพระบรมราชานุญาต ให้เชิญพระนามาภิไธย สมเด็จพระมหิตลาธิเบศร อดุลยเดชวิกรม พระบรมราชชนก เป็นชื่อสถาบันว่า “สถาบันพระบรมราชชนก” เมื่อวันที่ 27 กันยายน พ.ศ. 2537 และได้ตราเป็นพระราชกฤษฎีกาฯ ประกาศในราชกิจจานุเบกษาเล่ม 112 ตอนที่ 53 ก วันที่ 25 ธันวาคม พ.ศ. 2538 สถาบันพัฒนากำลังคนด้านสาธารณสุข จึงเปลี่ยนชื่อเป็น “สถาบันพระบรมราชชนก”
ต่อมาราชกิจจานุเบกษาเล่ม 136 ตอนที่ 43 ก หน้า 50 ได้ประกาศให้ใช้พระราชบัญญัติสถาบันพระบรมราชชนก พ.ศ. 2562 โดยให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพ มีฐานะเป็นนิติบุคคลและเป็นส่วนราชการตามกฎหมายว่าด้วยวิธีการงบประมาณ อยู่ภายใต้สังกัดกระทรวงสาธารณสุข
หลักสูตรที่เปิดสอน > ปริญญาโท

สาธารณสุขศาสตรมหาบัณฑิต
พยาบาลศาสตรมหาบัณฑิต (สาขาการพยาบาลผู้ใหญ่และผู้สูงอายุ)
พยาบาลศาสตรมหาบัณฑิต (สาขาการพยาบาลเวชปฏิบัติชุมชน)
หลักสูตรที่เปิดสอน > ปริญญาตรี

พยาบาลศาสตรบัณฑิต
สาธารณสุขศาสตรบัณฑิต (สาธารณสุขชุมชน)
สาธารณสุขศาสตรบัณฑิต (ทันตสาธารณสุข)
การแพทย์แผนไทยบัณฑิต (การแพทย์แผนไทย)
การแพทย์แผนไทยบัณฑิต (การแพทย์แผนไทยประยุกต์)
วิทยาศาสตรบัณฑิต (เวชระเบียน)
วิทยาศาสตรบัณฑิต (รังสีเทคนิค)
วิทยาศาสตรบัณฑิต (อาชีวอนามัยและความปลอดภัย)
แพทยศาสตรบัณฑิต (ศึกษาช่วงปี 1-3 ที่ ม.มหิดล)
หลักสูตรที่เปิดสอน > ประกาศนียบัตรวิชาชีพชั้นสูง

ประกาศนียบัตรวิชาชีพชั้นสูง สาขาเทคนิคเภสัชกรรม
ประกาศนียบัตรวิชาชีพชั้นสูง สาขาปฏิบัติการฉุกเฉินการแพทย์
ประกาศนียบัตรวิชาชีพชั้นสูง สาขาเวชระเบียน
ประกาศนียบัตรวิชาชีพชั้นสูง สาขาโสตทัศนศึกษาทางการแพทย์
การแบ่งส่วนราชการ > คณะแพทยศาสตร์

โครงการจัดตั้งคณะแพทยศาสตร์ ได้ดำเนินการโดยปรับเปลี่ยนโครงการร่วมผลิตแพทย์เพิ่มเพื่อชาวชนบท มหาวิทยาลัยมหิดล ซึ่งสมทบปริญญาแพทยศาสตรบัณฑิตกับมหาวิทยาลัยมหิดล มาใช้หลักสูตรแพทยศาสตรบัณฑิตของสถาบันพระบรมราชชนก แต่ยังฝากเรียนในชั้นปีที่ 1 - 3 ที่มหาวิทยาลัยมหิดล
โครงการจัดตั้งวิทยาลัยแพทยศาสตร์อุดรธานี
ศูนย์แพทยศาสตรศึกษาชั้นคลินิก จำนวน 3 แห่ง ในการเรียนการสอนชั้นปีที่ 4 - 6 ประกอบด้วย
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช
ศูนย์แพทยศาสตรศึกษาชั้นคลินิก โรงพยาบาลราชบุรี
ศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์
การแบ่งส่วนราชการ > คณะพยาบาลศาสตร์

วิทยาลัยพยาบาลบรมราชชนนี  เป็นวิทยาลัยพยาบาลในสังกัดสถาบันพระบรมราชชนก กระทรวงสาธารณสุข ที่ตั้งอยู่ในพื้นที่ต่าง ๆ ทั่วประเทศ โดยใน พ.ศ. 2537 สมเด็จพระศรีนครินทราบรมราชชนนี ได้ทรงพระกรุณาโปรดเกล้าฯ พระราชทานชื่อให้วิทยาลัยพยาบาลในสังกัดกระทรวงสาธารณสุข ทั้งที่เปิดดำเนินการอยู่ก่อนแล้ว และที่จะเปิดใหม่ภายหลังว่า วิทยาลัยพยาบาลบรมราชชนนี โดยมีสถาบันในสังกัดสถาบันพระบรมราชชนก กระทรวงสาธารณสุข จำนวน 30 แห่ง ได้แก่
| --- | --- |
 วิทยาลัยพยาบาลบรมราชชนนี กรุงเทพ  วิทยาลัยพยาบาลบรมราชชนนี ขอนแก่น  วิทยาลัยพยาบาลบรมราชชนนี จักรีรัช  วิทยาลัยพยาบาลบรมราชชนนี จังหวัดนนทบุรี  วิทยาลัยพยาบาลบรมราชชนนี ชลบุรี  วิทยาลัยพยาบาลบรมราชชนนี ชัยนาท  วิทยาลัยพยาบาลบรมราชชนนี เชียงใหม่  วิทยาลัยพยาบาลบรมราชชนนี ตรัง  วิทยาลัยพยาบาลบรมราชชนนี นครราชสีมา  วิทยาลัยพยาบาลบรมราชชนนี นครลำปาง  วิทยาลัยพยาบาลบรมราชชนนี นครศรีธรรมราช  วิทยาลัยพยาบาลบรมราชชนนี นพรัตน์วชิระ  วิทยาลัยพยาบาลบรมราชชนนี พระพุทธบาท  วิทยาลัยพยาบาลบรมราชชนนี พะเยา  วิทยาลัยพยาบาลบรมราชชนนี แพร่:  วิทยาลัยพยาบาลบรมราชชนนี พุทธชินราช  วิทยาลัยพยาบาลบรมราชชนนี ยะลา  วิทยาลัยพยาบาลบรมราชชนนี ราชบุรี  วิทยาลัยพยาบาลบรมราชชนนี สงขลา  วิทยาลัยพยาบาลบรมราชชนนี สรรพสิทธิประสงค์  วิทยาลัยพยาบาลบรมราชชนนี สระบุรี  วิทยาลัยพยาบาลบรมราชชนนี สวรรค์ประชารักษ์  วิทยาลัยพยาบาลบรมราชชนนี สุพรรณบุรี  วิทยาลัยพยาบาลบรมราชชนนี สุราษฎร์ธานี  วิทยาลัยพยาบาลบรมราชชนนี สุรินทร์  วิทยาลัยพยาบาลบรมราชชนนี อุดรธานี  วิทยาลัยพยาบาลบรมราชชนนี อุตรดิตถ์  วิทยาลัยพยาบาลพระจอมเกล้า จังหวัดเพชรบุรี  วิทยาลัยพยาบาลพระปกเกล้า จันทบุรี  วิทยาลัยพยาบาลศรีมหาสารคาม  
วิทยาลัยพยาบาลบรมราชชนนี นครพนม (โอนไปสังกัด มหาวิทยาลัยนครพนม)
วิทยาลัยพยาบาลบรมราชชนนี นราธิวาส  (โอนไปสังกัด มหาวิทยาลัยนราธิวาสราชนครินทร์ ปัจจุบันเป็นคณะพยาบาลศาสตร์)
การแบ่งส่วนราชการ > คณะสาธารณสุขศาสตร์และสหเวชศาสตร์

| --- | --- |
 วิทยาลัยการสาธารณสุขสิรินธร จังหวัดขอนแก่น  วิทยาลัยการสาธารณสุขสิรินธร จังหวัดชลบุรี  วิทยาลัยการสาธารณสุขสิรินธร จังหวัดตรัง  วิทยาลัยการสาธารณสุขสิรินธร จังหวัดพิษณุโลก  วิทยาลัยการสาธารณสุขสิรินธร จังหวัดยะลา:  วิทยาลัยการสาธารณสุขสิรินธร จังหวัดสุพรรณบุรี  วิทยาลัยการสาธารณสุขสิรินธร จังหวัดอุบลราชธานี  วิทยาลัยการแพทย์แผนไทยอภัยภูเบศร จังหวัดปราจีนบุรี  วิทยาลัยเทคโนโลยีทางการแพทย์และสาธารณสุข กาญจนาภิเษก
อดีตส่วนราชการในสังกัด

วิทยาลัยพยาบาลบรมราชชนนี นครพนม (โอนไปสังกัด มหาวิทยาลัยนครพนม)
วิทยาลัยพยาบาลบรมราชชนนี นราธิวาส (โอนไปสังกัด มหาวิทยาลัยนราธิวาสราชนครินทร์ ปัจจุบันเป็นคณะพยาบาลศาสตร์)
วิทยาลัยนักบริหารสาธารณสุข (ปัจจุบันสังกัดสำนักงานปลัดกระทรวงสาธารณสุข กระทรวงสาธารณสุข)
แก้วกัลยาสิกขาลัย (ปัจจุบันสังกัดศูนย์ปฏิบัติการต่อต้านการทุจริต กระทรวงสาธารณสุข)
แหล่งข้อมูลอื่น

สถาบันพระบรมราชชนก
เจ้าชายฟิลิป เจ้าชายรัชทายาทแห่งยูโกสลาเวีย

เจ้าชายฟิลิป เจ้าชายรัชทายาทแห่งเซอร์เบีย หรือ เจ้าชายฟิลิป เจ้าชายรัชทายาทแห่งยูโกสลาเวีย (Philip, Hereditary Prince of Yugoslavia; ประสูติ 15 มกราคม พ.ศ. 2525) ประสูติที่แฟร์เฟ็กซ์ รัฐเวอร์จิเนีย สหรัฐ ทรงเป็นรัชทายาทแห่งราชวงศ์ยูโกสลาเวีย
พระองค์เป็นพระโอรสในอาเล็กซานดาร์ คาราจอร์เจวิชกับอดีตพระวรชายาเจ้าหญิงมารีอา ดา กลอเรีย ดัสเชสแห่งเซกอร์เบ ซึ่งปัจจุบันเจ้าหญิงมาเรียทรงอภิเษกสมรสกับดยุกแห่งเซกอร์เบ และพระองค์ยังเป็นพระเชษฐาฝาแฝดกับเจ้าชายอเล็กซานเดอร์แห่งเซอร์เบีย พระองค์ทรงอยู่ในลำดับที่สองของการสืบราชบัลลังก์เซอร์เบียรองจากพระเชษฐาคือ เจ้าชายปีเตอร์ รัชทายาทแห่งเซอร์เบีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและสมเด็จพระราชินีอเล็กซันดราแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงอาน ดัชเชสแห่งกาลาเบรีย
เจ้าชายฟิลิปทรงพำนักในรัฐเวอร์จิเนียจนกระทั่ง พ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระอนุชาฝาแฝด ใน พ.ศ. 2543 ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีจากมหาวิทยาลัยลอนดอนในด้านศิลปะ ปัจจุบันทรงทำงานที่สถาบันการเงินในลอนดอน
ในวันที่ 17 กรกฎาคม พ.ศ. 2544 เจ้าชายฟิลิปและพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง
ในวันที่ 27 เมษายน พ.ศ. 2565 พระเชษฐาของพระองค์เจ้าชายปีเตอร์ได้สละตำแหน่งเจ้าชายรัชทายาทแห่งยูโกสลาเวียต่อพระองค์และทายาทของพระองค์ ทำให้เจ้าชายฟิลิปกลายเป็นเจ้าชายรัชทายาทแห่งยูโกสลาเวีย
ศักดิ์สิทธิ์ เวชสุภาพร

| ศักดิ์สิทธิ์ เวชสุภาพร |
| --- | --- |
โต๋ ศักดิ์สิทธิ์ เมื่อกันยายน 2565
ข้อมูลพื้นฐาน
ชื่อเกิด: ธีรศักดิ์ เวชสุภาพร
เกิด: 20 มกราคม พ.ศ. 2527 (40 ปี)
ที่เกิด:  กาญจนบุรี ประเทศไทย
แนวเพลง: ป็อป, อาร์แอนด์บี, ร็อค, ลูกกรุง
อาชีพ: นักดนตรี
เครื่องดนตรี: เปียโน เสียงร้อง กีต้าร์ ขลุ่ย
ช่วงปี: พ.ศ.2545 - ปัจจุบัน
ค่ายเพลง: เบเกอรี่มิวสิค (2545–2547) โซนี บีเอ็มจี (2547–2556) บีอีซี-เทโร มิวสิค (2556–ปัจจุบัน) จีเอ็มเอ็ม แกรมมี่
คู่สมรส: พิชญทัฬห์ จันทร์พุฒ (2565–ปัจจุบัน)
ศักดิ์สิทธิ์ เวชสุภาพร ชื่อเดิม ธีรศักดิ์ เวชสุภาพร (เกิด 20 มกราคม พ.ศ. 2527) ชื่อเล่น โต๋ เป็นนักเปียโนชาวไทย เป็นบุตรชายคนโตของนคร เวชสุภาพร หัวหน้าวง แกรนด์เอ็กซ์ ที่โด่งดังมากในอดีต กับธนภรณ์ เวชสุภาพร  มีน้องชาย 1 คนชื่อ พรรศักดิ์ (เต๋)
มีความสามารถทางด้านการเล่นเปียโนที่โดดเด่น เขาเริ่มหัดเปียโนตั้งแต่อายุ 3 ขวบ โดยปัจจุบันโต๋เล่นเปียโนเป็นประจำอยู่ที่โบสถ์อภิสุทธิสถาน สามารถสอบเทียบระดับ Grade 6 ของ Trinity College of London และได้รับรางวัล Trinity Awards Thailand 1999 & Exhibition Awards
โต๋เข้าวงการบันเทิงสมัยเด็กๆ ซึ่งตอนนั้นอายุ 4 ขวบ โดยเป็นพรีเซนเตอร์โฆษณา อายิโนโมโตะ ร่วมกับครอบครัวเป็นระยะสั้นๆ ในปี พ.ศ. 2531 สมัยโต๋เข้าอนุบาล อายุ 2 ขวบ ครอบครัวไปถ่ายรูป พ่อและแม่ซื้อเลย์ห่อไปโรงเรียน และส่ง-รับทุกวัน
มีผลงานเพลงประกอบละครนางอายเพลงไม่มีคำว่าสายและยังเคยร่วมเวทีคอนเสิร์ตกับนักเปียโนระดับโลก "ริชาร์ด เคล์เดอมอง และได้ร่วมวงบีไฟว์ อัลบั้ม "Event" จนกระทั่งออกผลงานเดี่ยว โต๋ยังโปรดิวซ์เพลง "บทเพลงในสายลม" และ "เสียงในใจ" อัลบั้ม Dangerous Tata ของทาทา ยัง
ในปี 2008 โต๋ได้รับรางวัลจากงาน เอ็มทีวี เอเชีย อวอร์ดส 2008 ในสาขาศิลปินยอดนิยมจากประเทศไทย ที่จัดขึ้นที่เก็นติ้ง ประเทศมาเลเซีย หลังจากนั้น โต๋ ได้ปล่อยเพลงซิงเกิ้ลแรก “มั้ง?” จากอัลบั้ม  โต๋ (มั้ง?) ทางคลื่นวิทยุเมื่อวันที่ 3 สิงหาคม พ.ศ. 2551
ประวัติ

ศักดิ์สิทธิ์ เวชสุภาพร (ชื่อเดิม ธีรศักดิ์) เกิดที่ กาญจนบุรี เป็นบุตรชายคนโตของนคร เวชสุภาพร กับธนภรณ์ เวชสุภาพร ที่มาของชื่อโต๋นั้น เนื่องจากคุณพ่อคุณแม่ร้านโต๋เต๋ จึงตั้งชื่อลูก 2 คนเป็นชื่ออาหาร น้องชายชื่อ พรรศักดิ์ เวชสุภาพร (เต๋) (ศิลปิน เทโร มิวสิค) ศักดิ์สิทธิ์จบการศึกษาประถมศึกษาจากโรงเรียนกรุงเทพคริสเตียนวิทยาลัย จบการศึกษามัธยมจากโรงเรียนนานาชาติเอกมัย พร้อมรับรางวัลด้วยการศึกษา ในปี พ.ศ.2543  นอกจากนี้โต๋ยังแต่งเพลงประกอบละคร ดาวหลงฟ้า ภูผาสีเงิน, ใยเสน่หา, พระจันทร์แสนกล และ พ่อตัวจริงของแท้ และยังเป็นโปรดิวซ์เซอร์เพลง “บทเพลงในสายลม” และ “เสียงในใจ” อัลบั้ม Dangerous Tata ของทาทา ยัง
ในปีพ.ศ. 2565 โต๋ยอมรับว่าถูกหลอกในกรณี Forex3d เสียเงินไป 7 แสนบาทอย่างไรก็ตามผู้เสียหายจากกรณีนี้ได้แจ้งความว่าการกระทำของเขาที่ออกมายอมรับช้าส่งผลให้มีผู้โดนหลอกจำนวนมากส่งผลให้โต๋เป็นผู้ต้องหาคนหนึ่งในคดีนี้ โต๋อธิฐานว่าเตรียมเข้าพิธีอุปสมบท ในปี 2568
ชีวิตส่วนตัว

ได้ทำพิธีสู่ขอและหมั้นกับผู้ประกาศข่าวสาว ไบรท์ พิชญทัฬห์ จันทร์พุฒ รายการ “เรื่องเล่าเช้านี้” ทางช่อง 3 เมื่อวันคริสต์มาส 25 ธ.ค. 2563 ต่อมาเข้าพิธีแต่งงานเมื่อวันเสาร์ที่ 7 พฤษภาคม 2565 เวลา 14.00 น. ณ คริสตจักรวัฒนา แขวงคลองเตยเหนือ เขตวัฒนา กรุงเทพมหานคร โดยจัดเป็นพิธีภายใน มีเฉพาะญาติสนิท และผู้ใหญ่ที่เคารพรักของทั้งคู่ประมาณ 100 คนเท่านั้น
รางวัล

พ.ศ. 2542 Trinity Awards Thailand 1999 & Exhibition Awards
พ.ศ. 2544 AU Music Contest : อคูสติกยอดเยี่ยมระดับเหรียญทอง, วงยอดเยี่ยมระดับเหรียญทอง, นักเปียโนยอดเยี่ยม
พ.ศ. 2548 FAT Awards (ศิลปินใหม่ยอดเยี่ยม จากวงB5)
พ.ศ. 2550 OK! Magazine Awards (Media Darling), Teens Choice Awards (ศิลปินชายยอดนิยม) จากนิตยสาร เซเว่นทีน ,Virgin Hitz Radio Awards (ศิลปินชายยอดนิยมแห่งปี : 3 เพลงฮิตที่ฮิตที่สุดแห่งปี, รางวัลส่งเสริมวัฒนธรรมไทย ,นักร้องร่วมสมัยที่ขับร้องภาษาไทยชัดเจน)
พ.ศ. 2551 MTV Asia Awards (ศิลปินยอดนิยมจากประเทศไทย), Seed Awards (ศิลปินชายยอดเยี่ยมสุดซี้ดประจำปี) ,Star Entertainment Awards (เพลงยอดนิยมแห่งปี), 9 Entertain Awards (รางวัลเพลงแห่งปี ,รางวัลครอบครัวบันเทิงแห่งปี), รางวัลลูกกตัญญู (รางวัลลูกที่มีความกตัญญูกตเวทีอย่างสูงต่อแม่) , รางวัลเพชรสยาม (รางวัลบุคคลดีเด่นประจำปี ด้านผู้มีความกตัญญู)
พ.ศ. 2552 Seventeen Magazine Teens Choice Awards (ศิลปินชายยอดนิยม)
พ.ศ. 2553 Seed Awards (รางวัลโปรดิวเซอร์ยอดเยี่ยมสุดซีดประจำปี), Star Entertainment Awards 2010 (ศิลปินชายยอดเยี่ยมแห่งปี)
พ.ศ. 2555 Seed Awards (รางวัลศิลปินชายยอดเยี่ยมสุดซี้ดประจำปี)
กิจกรรมเพื่อสังคม

โครงการดนตรีบำบัดเด็กป่วยเป็นมะเร็งระยะสุดท้าย โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น  เมื่อปี 2548 โต๋และครอบครัวได้เดินทางไปเที่ยวที่จังหวัดขอนแก่น และได้ไปเยี่ยมแฟนคลับของคุณพ่อที่เป็นแพทย์ในโรงพยาบาล จึงได้ทราบว่ามีน้องๆ ที่ป่วยเป็นโรคมะเร็งระยะสุดท้ายจำนวนมากที่ขาดแคลนทุนทรัพย์ในการรักษา โต๋จึงอยากจะช่วยน้องๆ เหล่านั้น ด้วยการจัดคอนเสิร์ตการกุศลหารายได้ช่วยเหลือค่าใช้จ่ายในการรักษา
ผลงานเพลง

บทความหลัก: รายชื่อผลงานเพลงของศักดิ์สิทธิ์ เวชสุภาพร
Living in C Major (2550)
Munk? (2551)
Where is Love? (2554)
Add 9 (2556)
ผลงานโฆษณา

ผงชูรสอายิโนะโมะโต๊ะ  (2531)
ยามาฮ่า เปียโน (2545)
แบรนด์ ซุปไก่สกัด , รังนก (2550)
โทรศัพท์ LG Cookie (2551-2553)
Magic-Talk Electronic Dictionary (2550-2551)
นํ้าดื่มสิงห์ ร่วมกับ เค-โอติก (2553-2555)
SHURE Thailand (2555)
นมพาเลซ ( 2561-2564)
มาม่า รส แกงเขียวหวาน (2567)
ผงซักผ้า ดีนี่ (2567)
ผลงานทางโทรทัศน์ และละครเวที > รายการโทรทัศน์/ออนไลน์

The Mask Singer หน้ากากนักร้อง Season 2 ผู้เข้าแข่งหน้ากากไก่ฟ้า ช่องเวิร์คพอยท์ (2560)
We Kid Thailand เด็กร้องก้องโลก โค้ชทีมสีแดง (2560)
Battle TV สถานีแข่งไลฟ์ ผู้เข้าแข่งขันรายการห้อง A Artist (2560).
คณะกรรมการรับเชิญรายการ The Mask Singer หน้ากากนักร้อง Season 1,3
คณะกรรมการรับเชิญรายการ ซูเปอร์ 60+ ช่องเวิร์คพอยท์
สิ่งศักดิ์สิทธิ์ ทางกู๊ดเดย์ ออฟฟิเชียล บนยูทูบ (2561)
ผลงานทางโทรทัศน์ และละครเวที > ละครโทรทัศน์

พระอาทิตย์คืนแรม รับบท น.พ.ณัฐพล จุมพลเทกรณ์ (หมอพล) (รับเชิญ) ไทยพีบีเอส
นางสาวไม่จำกัดนามสกุล รับบท พีท ช่องวัน 31 (2561)
น้องใหม่ร้ายบริสุทธิ์ รับบท โต๋ ช่อง 3
หว่ออ้ายหนี่ เธอที่รัก รับบท เฉินอัน พีพีทีวี (2564)
สุดร้ายสุดรัก  รับบท ครูโต๋ ช่อง 3 (2564) (รับเชิญ ep 20)
ผลงานทางโทรทัศน์ และละครเวที > ละครเวที

ลมหายใจ เดอะมิวสิคัล รับบท ต่อ (2559)
ผลงานทางโทรทัศน์ และละครเวที > ออนไลน์

ช่องYoutube : TorBright Channel ร่วมกับ พิชญทัฬห์ จันทร์พุฒ (2564)
TorBight
Paino & I
แม่โอ๋ว่า
MV

เพลง มาลวะ ของ บี้ สุกฤษฎิ์ วิเศษแก้ว (2564)
คอนเสิร์ต

ร่วมแสดงในเวทีคอนเสิร์ตกับนักเปียโนระดับโลก ริชาร์ด เคล์เดอมอง
Tor+ Living in C major the concert (2550)
กามิกาเซ่ (2553) แขกรับเชิญ
AIS 3G One-2-Call! Present Kamikaze K Fight Concert (2013)
กามิกาเซ่ (2556) แขกรับเชิญ
PIANO & i The BAKERY SONGBOOK CONCERT (2024)
แหล่งข้อมูลอื่น

เว็บไซต์ทางการ
ศักดิ์สิทธิ์ เวชสุภาพร ที่เฟซบุ๊ก
ศักดิ์สิทธิ์ เวชสุภาพร ที่อินสตาแกรม
ศักดิ์สิทธิ์ เวชสุภาพร ที่เอกซ์ (ทวิตเตอร์)
ศักดิ์สิทธิ์ เวชสุภาพร ที่ยูทูบ
ศักดิ์สิทธิ์ เวชสุภาพร ที่ติ๊กต็อก
เจ้าชายโจอาคิมแห่งเดนมาร์ก

เจ้าชายโจอาคิมแห่งเดนมาร์ก เคานต์แห่งมงเปอซา (เดนมาร์ก: Prins Joachim Holger Waldemar Christian til Danmark, greve af Monpezat ; 7 มิถุนายน พ.ศ. 2512) เป็นพระราชโอรสองค์เล็กในสมเด็จพระราชินีนาถมาร์เกรเธอที่ 2 แห่งเดนมาร์ก กับ เจ้าชายเฮนริก พระราชสวามี และเป็นพระโสทรานุชาเพียงพระองค์เดียวใน สมเด็จพระราชาธิบดีเฟรเดอริกที่ 10 แห่งเดนมาร์ก
หลังการเสด็จขึ้นครองราชสมบัติของสมเด็จพระเชษฐาธิราช เจ้าชายโจอาคิมทรงอยู่ในลำดับที่ห้าในการสืบราชสันตติวงศ์เดนมาร์ก ต่อจากพระบุตรทั้งสี่ของสมเด็จพระราชาธิบดี
พระประวัติ

พระบิดามารดาอุปถัมภ์ของเจ้าชายโจอาคิมได้แก่ เคานต์ฌ็องแห่งลาบอร์ด เดอ มงเปอซา, พระเจ้าฮารัลด์ที่ 5 แห่งนอร์เวย์ เจ้าหญิงเบเนดิกเทอแห่งเดนมาร์ก และเจ้าหญิงคริสตินาแห่งสวีเดน เจ้าชายโจอทคิมทรงใช้ภาษาเดนมาร์กเป็นภาษาแม่ ทั้งยังสามารถรับสั่งภาษาฝรั่งเศส, อังกฤษ และเยอรมัน ปัจจุบันพระองค์ทรงพำนักอยู่ที่ปราสาทซเฮคเคินบอร์ก ในจัตแลนด์
เจ้าชายโจอาคิมทรงเข้าศึกษาโรงเรียนประจำตั้งแต่ พ.ศ. 2517 - พ.ศ. 2519 ที่พระราชวังอามาเลียนเบิร์ก และจากนั้นตั้งแต่ พ.ศ. 2519 - พ.ศ. 2525 ที่เครปสโครว์ ในโคเปนเฮเกน ในช่วง พ.ศ. 2525 - พ.ศ. 2526 เป็นนักเรียนแลกเปลี่ยนที่เอโกลเดส์โรกส์ แคว้นนอร์ม็องดี ประเทศฝรั่งเศส ในปี พ.ศ. 2529 ทรงเข้าศึกษาต่อที่โอเรการ์ด จิมเนเซียม ใน พ.ศ. 2534 - พ.ศ. 2536 ทรงสำเร็จการศึกษาเกี่ยวกับเศรษฐกิจการเกษตรที่ Den Classenske Agerbrugskole Næsgaard
พระกรณียกิจด้านการทหาร

เจ้าชายโจอาคิมทรงเริ่มศึกษาด้านการทหารในปี พ.ศ. 2530 เมื่อทรงได้เข้ากองทหารในพระราชินี ในปี พ.ศ. 2531 พระองค์ทรงได้รับการแต่งตั้งเป็นนายสิบและปีต่อมาทรงเป็นร้อยโทของกองกำลังสำรอง พระองค์ทรงได้เป็นผู้บัญชาการกองทหารรถถังตั้งแต่ พ.ศ. 2532 - พ.ศ. 2533 จนในปี พ.ศ. 2533 ทรงได้รับการแต่งตั้งเป็นร้อยโทของกองกำลังสำรองในกองทัพสหรัฐอเมริกา และในปี พ.ศ. 2535 ทรงเป็นร้อยเอกของกองกำลังสำรอง หลังจากนั้นได้รับแต่งตั้งเป็นพันตรีของกองกำลังสำรองปี พ.ศ. 2548 และยังคงปฏิบัติงานด้านป้องกันประเทศ